钦定古今图书集成/明伦汇编/交谊典/第007卷 > 性理会通 > 《师说下》
## 钦定古今图书集成/明伦汇编/交谊典/第007卷 > 性理会通 > 《师说下》

天下之利，而师者其说何也？今夫士之及髫而受书
也，其为亲者曰：“师苟贵吾子足矣，无论道也。”其为师
者曰：“自行束修以上，未尝无诲焉，余以餬其口于四
方”，何道之授未也。弟子得执其利权以进退其师，庚
而甲，辛而乙，曰：业此而晦者，业彼而显者，唯弟子之
利而已，犹未也。其达而先者，得执其利权以招要其
弟子，曰：“吾门士，吾能荣重之。”弟子亦唯曰：“吾利吾师”
而已。朝而甲，暮而乙，阛阓其门墙而争赂焉。噫吁！是
何君亲之多也？犹未也。庠序行而世之以利莅诸生
者，科举行而世之以利进诸生者，皆偃然而居师。彼
所谓进诸生者，古所称座主也，辟之则为举主，吏之
则为府主，进之则为座主，其义一也。其所传何道，授何业也。噫吁！是何君亲之多也？彼其执弟子者，固已
谬矣，然犹诿之曰厚，至偃然而居师者，何也？私天子
之公法而身之，私天子之公人而弟子之。《易》曰：“涣其
群”，此非所谓群乎？乃至欲以区区一第而笼贤者，亦
浅矣。闻之先臣霍公韬者，举南宫第一，然不为座主，
称门生。既知举，亦谢诸生不相通，曰：“吾以矫夫世之
无耻者。”呜呼！如霍公者，知师者也。